CELEX: C2005/057/29
Language: sk
Date: 2005-03-05 00:00:00
Title: Vec C-514/04: Návrh na začatie prejudiciálneho konania podaný uznesením Gerechtshof te Amsterdam z 30. novembra 2004, ktorý súvisí s konaním: Uroplasty B. V. proti Inspecteur van de Belastingdienst/Douane District Rotterdam

5.3.2005   
            
            
               SK
            
            
               Úradný vestník Európskej únie
            
            
               C 57/15
            
         Návrh na začatie prejudiciálneho konania podaný uznesením Gerechtshof te Amsterdam z 30. novembra 2004, ktorý súvisí s konaním: Uroplasty B. V. proti Inspecteur van de Belastingdienst/Douane District Rotterdam
   (Vec C-514/04)
   (2005/C 57/29)
   Jazyk konania: holandčina
   Gerechtshof te Amsterdam (Holandsko) podal uznesením z 30. novembra 2004 na Súdny dvor Európskych spoločenstiev návrh na začatie prejudiciálneho konania, ktorý súvisí s konaním: Uroplasty B. V. proti Inspecteur van de Belastingdienst/Douane District Rotterdam, ktorý bol doručený kancelárii Súdneho dvora dňa 15. decembra 2004.
   Gerechtshof Amsterdam žiada Súdny dvor, aby rozhodol o nasledujúcich otázkach:
   
               1)
            
            
               
                           a)
                        
                        
                           Musí sa položka 9021 SCS vykladať tak, že sa vzťahuje aj na výrobok, ktorý pozostáva zo sterilných bielych vločiek polydimethylsiloxánu a ktorý bol vyvinutý špeciálne pre použitie ako medicínsko-chirurgický implantát a je určený len na toto použitie?
                        
                     
                           b)
                        
                        
                           Ak áno, do akého oddielu položky 9021 SCS tento výrobok patrí?
                        
                     
         
               2)
            
            
               Môže byť výrobok, ak by sa v tejto veci neuplatňovala položka 9021, zatriedený pod položku 3926 SCS?
            
         
               3)
            
            
               Ak nie, k zatriedeniu pod akú inú položku potom vedie výklad SCS?